**Retningslinjer for Ilisimatusarfiks Studiepulje**

**Puljen**

Ilisimatusarfiks Studiepuljes formue udgør ved oprettelsen 3,2 mil. Formuen stammer fra den resterende grundkapital fra Dudo og Povl Brandts Fond. Midlerne skal bruges til uddannelsesformål, og i overensstemmelse med Dudo og Povl Brandt Fonds fondsvedtægters formålsbestemmelse.

**Formål**

Formålet med puljen er at støtte uddannelsesaktiviteter for Ilisimatusarfiks bachelor, kandidat og ph.d.-studerende, der ikke støttes af Selvstyret. Disse aktiviteter kan bl.a. være:

* Konferencedeltagelse for studerende
* Aktiviteter til forbedring af Ilisimatusarfiks studiemiljø
* Aktiviteter til forbedring af studerendes trivsel
* Rejseomkostninger i forbindelse med studiet, der ikke dækkes af Selvstyret, eksempelvis rejseomkostninger for børn (gælder ikke praktikophold), gebyr for visa eller forplejning (maks. 500 kr. om dagen)

Puljen dækker ikke

* Tilskud til computere, tøj, møbler, husleje og lignende
* Studierejser
* Rejser til Grønland
* Rejseudgifter til familie, hvis rejsen er på under 1 måneds varighed
* Rejseudgifter til børn i forbindelse med praktikophold

**Forvaltning af puljen**

Puljen kan søges to gange årligt: Der er ansøgningsfrister:

* 15. oktober kl. 12:00
* 15. marts kl. 12:00

I særlige tilfælde kan der modtages og behandles ansøgninger uden for ansøgningsfristerne.

Efter ansøgningsfristen vil rektor træffe beslutning om tildeling af midler i samråd med institutlederne.

Ved hver ansøgningsrunde vil der blive uddelt 250.000 til de bedste ansøgninger.

Der kan maksimalt søges om 25.000.

Ansøgere der får tildelt midler, har pligt til, så tidligt som muligt, at informere rektor hvis midlerne ikke forventes anvendt.

Ansøgere der får tildelt midler, skal senest 1 år efter tildelingen, redegøre for hvordan midlerne er brugt. Denne redegørelse skal maksimalt fylde en halv side.

**Ansøgningskrav**

* Hvem kan søge?
  + Bachelor-, kandidat og ph.d.-studerende indskrevet ved Ilisimatusarfik
  + Ansatte ved Ilisimatusarfik (kan kun søge til aktiviteter omkring forbedring af trivsel og studiemiljø)
* Puljen skal søges gennem et korrekt udfyldt Ansøgningsskema for Ilisimatusarfiks Studiepulje.

I så fald disse ansøgningskrav ikke opfyldes, kan der ske en administrativ afvisning af ansøgningen.